Ako si Wakizaka, at nalupig ko ang hukbo ng Joseon
sa timog, kahit lamang sila sa bilang.
Sumalakay kami sa norte at nasamsam namin ang Hanyang, kabisera ng Joseon.
Tanging ang hukbong dagat ng Joseon ang pabalik-balik sa katimugang baybayin.
Ngayon, sisimulan ko na ang paglalakbay upang durugin sila.
Panginoong Kansilyer, maghahanda kami sa inyong pagdating, tulad ng naiplano.
Unang taon ng Bunroku, Wakizaka ng Awaji.
KAMPO NG KALABAN SA WAE BUSANPO, GYEONGGSANG-DO
HUNYO NG 1592
Salamat.
WAKIZAKA YASUHARU
Isang bokkaisen?
Panginoon
nagtayo ng bagong barko ang kalaban nating si Yi Sun-shin.
Nakasisindak ito
tulad ng isang bokkaisen.
Ang mitikong halimaw ng dagat.
Walang silbi ang aming mga baril.
May ulo ito ng isang dragon
na bumubuga ng apoy.
Natigilan kami
sa sobrang takot.
Bokkaisen ba ang sabi mo?
Ang takot ay isang sakit.
Binangga ba ang barko?
Nawasak ito sa baybayin ng Sacheon.
Hinakot namin pabalik dito.
ISANG BUWAN NA ANG NAKALILIPAS, SACHEON GYEONGSANG-DO, TIMOG-SILANGANG JOSEON
Magsagwan pabalik!
PINUNONG LEE EON-RYANG
Kailangan nating makawala!
PINUNONG NAH DAE-YONG
Ihanda nang ipaputok ang ulo ng dragon, pati na ang lahat ng kanyon sa harap!
Kargahan na!
Iputok!
Ang bokkaisen!
Magpaputok!
TANGGULAN NG BUSAN
Noong ika-13 ng Abril, 1592, nilusob ng hukbong Wae ang Tanggulan ng Busan.
HANYANG
Sunamsam nila ang Tanggulan ng Busan
at sinakop ang Hanyang, kabisera ng Joseon, sa loob ng 20 araw.
PYEONGYANG
Tumakas patungong Pyeongyang sa hilaga ang Haring Seonjo
habang patuloy na lumulusob pahilaga ang hukbong Wae.
GWANGGYOSAN
Mahigit 50,000 sundalo mula sa probinsya ng Jeolla, Gyeongsang, at Gyeongsang
ang nagtipon sa Bundok Gwanggyosan upang bawiin ang Hanyang.
Ngunit noong ika-5 ng Hunyo, 1592
tinambangan at winasak ni Wakizaka at ng 2000 niyang sundalo ang hukbo ng Joseon.
Tila pabagsak na ang Joseon.
Samantala, sa katimugang baybayin ng Goseong, Gyeongsang-do
dalawampu sa mga barko ng Wae ang nawasak sa Danghangpo
habang mag-isang nakikidigma sa dagat si Admiral Yi Shun-shin ng Kaliwang Jeolla.
Sa kanyang unang operasyong pandagat sa Okpo, Happo, at Jeokjinpo
winasak niya ang 42 sa mga barko ng Wae.
HAPPO JEOKJINPO, OKPO
Sa kanyang ikalawang operasyon sa Sacheon, Dangpo, Danghanpo
tinamaan siya ng bala sa simula pa lang ng labanan.
HANSAN: RISING DRAGON
5 ARAW BAGO ANG IKATLONG OPERASYONG PANDAGAT
Ang barkong pagong...
Admiral. Ang pag-uulat ni Sarhento Song.
Nakarating na si Admiral Won.
Maghahanda na ako. Papasukin ang tagapaglingkod.
Opo, sir.
SARHENTO SONG HUI-RIP
PUNONG HIMPILAN NG HUKBONG DAGAT NG KALIWANG JEOLLA, YEOSU
Ano? Biglaang pag-atake?
Nahihibang ka na ba?
Kailangan nating mabawi agad ang Busan.
Ito na ang pagkakataon nating sumalakay
nang hindi nila namamalayan.
Dapat mauna tayong lumusob.
Walang saysay ang maliliit na panalo
kung hindi natin sasalakayin ang pangunahing base nila.
Tingnan mo nga naman...
Lango ka pa rin
sa mga maliliit na panalo.
Pinangunahan ng kalabang heneral sa Busan
ang Labanan sa Gwanggyosan, sa Yongin.
Hindi mo ba naaalala si Punong Commander Lee Gwang
na linusob ang mga kalaban sa Bundok Gwanggyosan?
Inubos ang mga tao niya!
Sinisi siya sa pagkatalo
at binansagang traydor.
Walang katiyakan ang digmaang ito.
Kailangan nating dumepensa, hindi umatake!
Sabihin mo sa akin.
Sang-ayon ka ba sa kanya?
O nahihibang na ang mga alagad mo?
Mag-ingat ka sa mga sinasabi mo!
Admiral Won
may mas maganda ka bang ideya?
Depensa!
Mahigpit na depensa!
Kung may matibay na harang sa dagat
maipagtatanggol natin ang Punong Himpilan ng Hukbong Dagat ng Kaliwang Jeolla.
Bubuwagin ko ang pansamantalang himpilan ng Hukbong Dagat ng Kanang Gyeongsang
upang sumali dito.
Kung pagsasamahin natin ang ating puwersa laban sa mga kaaway
hindi ba't magiging matibay na tanggulan ang ating punong himpilan?
HUKBONG DAGAT NG KANANG GYEONGSANG COMMANDER LEE UN-RYONG
Hindi na ako kailangang ihatid palabas
ng nakatatandang tulad ninyo.
Dati kang kadete na ngayon ay isa nang abalang commander
kaya ito na lang ang pagkakataon ng isang dating guro
na makasama ang isang taong bihira niyang makita.
Masigla ka pa rin, tulad ng dati.
At mukha ka ring malusog.
Hindi.
Nagdurusa ako sa ilalim ng isang teribleng pinuno.
Pero hindi na bago sa'yo ang mga teribleng pinuno.
Sa kasamaang palad, pareho ang pagdurusa natin.
Magandang gabi, sir.
BASE NG KALABAN SA WAE BUSANPO, GYEONGGSANG-DO
Umaasa ang pangingoong kansilyer
na malayo ang mararating mo.
Malugod ka naming tinatanggap
Tagapayo.
Mukhang abala ang mga tauhan mo.
Hindi ba masyado pang maaga para magmadali?
KURODA KANBEI TAGAPAYO NG PANGINOONG KANSILYER
Heto.
Nagpadala ng sagot ang panginoong kansilyer.
Noong Labanan sa Yongin, sa Bundok Gwanggyosan
alam mo ba kung paano ko dinurog
kasama ng 2000 kong tauhan ang 5000 nilang sundalo?
Hindi ba't
nabigla sila
sa paglusob mo nang walang babala?
Ang punong himpilan dito ni Yi Sun-shin
YEOSU
ay dapat nang mapabagsak.
At pagkatapos...
Pagkatapos?
Kailangan nating palakasin pa ang dibisyon ni Konishi sa hilaga
sa Pyeongyang.
Kapag nagawa natin ito
magiging ganap na
ang pananakop natin sa Joseon.
Kahanga-hanga.
Karapat-dapat sa natatanging mandirigma ng panginoong kansilyer.
Tatanaw ng utang na loob sa'yo si Konishi na nasa hilaga
sa Pyeongyang.
Ang akala ko, magmamadali ka patungong Ming China
katulad ng ibang mga heneral.
Nabahala ako.
Tiyak akong nais mo ring
sakupin ang Ming China.
Gayon man
pinapayuhan kitang huwag itong gawin nang mag-isa.
Sa kalagayan ngayon
hindi kailangang sumuong sa panganib.
Mas mainam ang buong lakas
ng pagsasanib puwersa.
Naiintindihan ko.
Kaya naman
may pakiusap ako.
Tungkol ba ito kay Kato?
DAHIKAN NG MGA BARKONG PAGONG, PUNONG HIMPILSN NG HUKBONG DAGAT, KALIWANG JEOLA
Tatanggalin mo na ang ulo ng dragon?
Nag-iisip ako mula pa noong Labanan sa Sacheon.
Maraming gabi akong hindi nakatulog dahil hindi ko maalis sa isip ko
na kailangan mo ang barkong pagong.
Hindi na ba ito maiipit kapag bumangga?
Ito ang tanging paraan upang lutasin ang problemang iyon.
Mapapabilis rin ba ito?
Opo, sir.
Barkong pagong na walang ulo...
Narinig mo na ba?
Ang mga bagong dating na mandirigmang Wae sa Busan...
ang balita ko ay mahirap silang talunin.
Ano na ang nangyari sa mga utos ni Admiral Yi?
Sa ngayon
MAESTRO NG ARTILYERIYA LEE BONG-SU
nililikom na namin ang lahat ng nakukuha naming pampasabog
mula sa taumbayan.
Ngunit napakaraming pulbura ang nagagamit ng mga barkong pagong.
Tama, napakalakas nga nilang makaubos ng pulbura.
Makakasali ang mga barkong pagong sa armada ng admiral
kung magmamadali kayo.
Hindi lang dapat bumangga ang mga barkong pagong.
Dapat makapagpaputok rin ng kanyon ang mga ito.
Tama.
Oo nga pala
para sa'yo ito.
Ano ito?
Ako mismo ang humuli nito.
Kapag malungkot ka o kaya'y pinanghihinaan ng loob
mapapasaya ka nito.
- Niloloko mo ba ako? - Huminahon ka.
Isahog mo na lang ito sa sabaw kung gusto mo.
Bago pa mawalan ng kabuluhan ang buhay mo.
Kalapastanganan.
Depensa!
Mahigpit na depensa!
Kailangan nating dumepensa, hindi umatake!
May sulat mula sa Tanggulan ng Jeonju, padala ni Punong Commander Lee Gwang.
Masakit para sa kanya
ang alalahanin ang kanyang pagkatalo sa Bundok ng Gwanggoyosan.
Hindi nagpaiwan ang kalabang si Wakizaka
upang bantayan ang Tanggulan ng Suwon.
Sa halip, umabante siya sa Bundok Gwanggyosan sa Yongin
upang udyukin at pagurin ang ating mga sundalo.
Nang maging kampante sila
at nagtayo ng kampo sa isang malawak na bukid
nag-abang si Wakizaka hanggang madaling araw, at saka sumalakay.
Pinuksa niya ang hukbo natin.
Nadepensahan ang kuta niya
kahit wala siyang estratehiya sa pagdepensa.
Admiral Yi.
May balita mula sa Kanyang Kamahalan.
Ano ang nangyari?
Nakatanggap kami ng balita mula sa Pyeongyang.
PATUNGO SA UIJU ANG KANYANG KAMAHALAN, SA HILAGANG-KANULARANG HANGGANAN
Paano niya nagawang pabayaan ang Tanggulan ng Pyeongyang?
May mas mahalaga pa kaysa sa Pyeongyang.
Dapat nating itanong kung bakit tumungo sa hilagang-kanlurang hangganan
ng Uiju ang Kanyang Kamahalan.
Mas gusto ng Punong Commander
ang hilagang-silangang probinsya ng Hamgyeong-do
bilang base na pwedeng depensahan
ngunit pinili ng Kanyang Kamahalan ang Uiju sa hilagang-kanlurang hangganan.
Tatakas ba pakanluran sa Ming China
ang Kanyang Kamahalan?
Hindi pwede iyon.
Mawawala ang sigla ng mga tao
at mailalagay sa panganib ang ating bayan.
Ayon sa pagsasanay namin kasama ang mga bihag mula Joseon
hindi kayang abutin ng mga kanyon ng Joseon ang lawak na 1000 bo.
Makakapanira sila sa loob ng 500 bo.
WATANABE SHICHIEMON
Hindi magmimintis ang mga ito
sa loob ng 100 bo.
Isang daang bo.
Kakaiba ang paraan ng pagkarga sa mga kanyon
ng mga panokseon nila.
Paano?
Sa halip na muling kargahan ang kanyon, iiikot nila ang mga barko
at magpapaputok mula sa kabilang dulo.
Kakaiba nga.
Gayon pa man
kahit mas mabilis ang pagpapaputok ng mga panokseon nila dahil dito
pwede tayong magmatulin sa layong 200 bo
upang maabutan at maunahan ang mga barko nila.
Mula 200 bo,
mauunahan natin sila.
Panginoon!
Dapat na tayong muling sumalakay.
Ihanda na ang armada sa pag-atake.
Kung haharangin nila tayo
wawasakin natin ang mapanggulong bagay na iyon.
Ang bokkaisen ba ang tinutukoy mo?
O ang mekurabune, ang bulag nilang barko?
Mekurabune.
Bulag na barko.
Mas gusto ko iyon kaysa sa bokkaisen.
Minsan lang nakipaglaban ang mekurabune.
Bakit?
Bakit hindi ito lumaban
sa isang barkong naiulat na malahalimaw tulad ng bokkaisen?
Sahei.
WAKIZAKA SAHEI
May dalawang araw ka.
Dahil nakapagsasalita ka ng wika ng Korea, manmanan mo ang hukbo ng Kaliwang Jeolla.
Alamin mo ang tungkol sa mekurabune.
Pati na rin
ang tungkol kay Yi Sun-shin...
Watanabe.
Ang tungkol sa pamumuno ni Kobayakawa sa ika-anim na dibisyon
sa Geumsan, malapit sa Jeolla-do.
Kailangan kong iparating ito sa kanya.
Admiral.
Admiral Yi.
Maaring ang himpilan natin ang huling matatakbuhan ng Kanyang Kamahalan.
Sa halip na sumugod sa laban
baka dapat nating bantayan ang lugar na ito, tulad ng iminungkahi ni Admiral Won.
Lulusubin mo pa rin ba
ang baseng Wae sa Tanggulan ng Busan?
Iyon ba
ang tingin mo?
Hindi ba?
Siguro nga.
Ngunit tulad ng sinabi ni Admiral Won
tayo ay dumedepensa.
Ang paglusob sa Busan ay nangangailangan ng pag-iingat.
Kung hindi ka dedepensa o aatake
ano ang plano mo sa laban?
Marahil...
ang susunod nating laban ang magpapasya
ng kalalabasan ng digmaang ito.
TEMPLO NG HEUNGGUKSA
Kumain ka, pakiusap.
Nakita ko ang lalaking iyon sa Tanggulan ng Busan.
Malalaman natin.
"Natanggap ko ang liham mo.
Salamat sa iyong alok
ngunit bilang commander ng ika-anim na dibisyon
ako, si Kobayakawa, ay lulusob sa Tanggulan ng Jeonju, ayon sa plano.
Ngayong napaalis na ang sibilyang hukbo ng Joseon sa Tanggulan ng Geumsan
tutungo na ako sa Tanggulan ng Jeonju sa Jeolla-do."
Isulat mo ang sagot ko.
Sa halip na sumalakay sa Tanggulan ng Jeonju kasama ang ika-anim na dibisyon
hihilingin ko na lusubin mo ang himpilan ng Hukbong Dagat ng Kaliwang Jeolla.
Kapag ginawa mo ito, ipapaubaya ko sa'yo
ang lahat ng nasakop ko sa Jeolla-do.
Depende sa Hukbong Dagat ng Kaliwang Jeolla ang kalalabasan ng digmaan
hindi ang Tanggulan ng Jeonju.
Ngayon
kung sasali ka sa pag-atakeng ito
ikatutuwa ito ng panginoong kansilyer.
Ibibigay mo ba kay Kobayakawa
ang Jeolla-do?
Hadlang lamang si Yi
at kaya nating manalo nang wala siya.
Hadlang?
Paano mo tatalunin si Yi?
Sa pamamagitan ng paglusob
ng walang babala!
Tulad ng ginawa natin sa Gwanggyosan!
Dapat manatili tayong handa. Unahan natin sila.
Tatalunin din natin siya sa lupa.
Plano ito upang ganap na magwagi.
Wala nito si Yi.
Ngunit handa na tayo...
Malapit nang bumagsak ang Joseon.
Lilipat ang digmaan sa Ming China.
Kung mauuna tayong makarating sa Ming
mas marami tayong masasakop.
Hindi na matimbang ang Jeolla-do.
Hindi mo ba naiintindihan?
Pero...
aabot ba
ang armada ni Kato?
Mapagkakatiwalaan si Kanbei.
Tutuparin niya iyon.
Sa Sacheon, bakit umanib ang mga tauhan mo sa dibisyon sa Geumsan, malapit sa Jeolla?
Sasalakayin ba nila ang Tanggulan ng Jeonju mula sa Geumsan?
Kailan sila sasalakay?
Wala akong alam.
Wala.
Mga hangal!
Hindi mahalaga ang Tanggulan ng Jeonju.
Nagtitipon ang hukbong Wae
sa Busan, at marami na kami.
Malulupig ang Joseon
sa pagpunta namin sa Ming China at India.
Dapat kayong magmakaawa para sa mga buhay ninyo!
Sino ka?
Admiral!
Ang isang ito!
Mapangahas ka!
Panginoon!
Ano ang ginawa nila sa kanya?
Ayos ka lang ba?
Panginoon!
Ikaw ang dahilan
kung bakit kami nagpapatuloy.
Isa kang bayani
para sa aming lahat!
Huwag ninyo siyang papatayin.
Nararamdaman kong may ihim siyang layunin.
Ang digmaang ito...
Ano ang ipinaglalaban dito?
Pakiusap, sabihin mo sa akin.
Ano ang digmaang ito?
Labanan ito ng mga matuwid at hindi.
Hindi labanan ng mga bansa?
Hindi.
Binaril kita sa Sacheon.
Nakita ko nang sarili kong mga mata
kung paano mo niligtas ang sundalo mo.
Samantalang ang aming commander...
ginamit niya kami bilang pananggalang
upang iligtas ang kanyang sarili.
Pakiusap.
Pahintulutan ninyo akong pagsilbihan kayo.
ISLA NG NOKDUNDO, HAMGYEONG-DO HANGGANAN SA HILAGANG-SILANGAN
Bakit ko napanaginipan ito?
Nadepensahan ang kuta niya
kahit wala siyang estratehiya ng pagdepensa.
Nadepensehan kahit walang
estratehiya ng pagdepensa.
TATLONG ARAW BAGO ANG IKATLONG OPERASYONG PANDAGAT
Depensibo ba ang pormasyong ito?
O opensiba?
Tiyak na depensibo.
Tulad ng isang harang sa dagat.
Isang harang sa dagat.
Doon
gagayahin namin ang pag-atake ng Wae.
Mukha itong makatotohanan.
Pormasyong crane wing!
Opo, Admiral.
Pormasyong crane wing!
Lumipat tayo sa kaliwang pakpak.
Opo, sir.
Tumungo sa gitna ng kanang pakpak.
Bilisan.
Opo, sir.
Babangga tayo!
Bantayan ang posisyon ninyo!
Sa kaliwa pa!
Dapat nasa gitna na tayo ng kaliwang pakpak!
Mukhang hindi matatag ang kanang pakpak.
Hayaan mo na. Didiretso tayo.
Itaas ang mga hagdan.
Itaas!
Iikot ang barko.
Ikot!
Mga sagwan sa kaliwa, tigil!
Ikot!
Mga sagwan sa kanan, lakasan pa!
Balik sa pormasyon!
Itaas ang mga hagdan.
Ikot.
Ikot!
Mga sagwan sa kaliwa, tigil!
Ikot!
Sir, hindi namin kayang umikot sa napakaiksing distansya.
Kulang sa pagsasanay ang mga barko ni Admiral Won.
Panatilihin mo siya sa pormasyon.
At ihatid mo ito kay Admiral Lee Eok-gi.
Opo, sir.
Nag-uulat, sir.
Mula noong Labanan sa Sacheon
hindi pa nakitang nagsanay ang mekurabune.
Siguro ay may problema ang mekurabune.
Kailangan nating malaman kung ano ito.
Papasukin natin ang punong himpilan nila.
Kumilos na.
Ano ang gusto mo?
Sino ka?
Kakampi mo kami.
Nasusunog ang kulungan ng mga bihag!
Tumatakas ang mga bihag!
Sundan sila!
Kaya pala nakamamatay ang tingin mo para sa isang monghe.
Nasusunog ang barkong pagong!
Patayin ang apoy! Ngayon na!
Sumunod ka sa akin.
Tinatawag ninyong opisyal ang mga sarili ninyo?
Tungkulin ninyong bantayan ang barkong pagong!
Sa lahat ng oras, walang palya!
Nabigo kayo sa inyong tungkulin!
Admiral.
Nakatakas ang punong espiya.
Binigo ko namin, sir.
Bilis!
Admiral.
Ilang bihag ang nawawala.
Bilisan ninyo ang pagkilos!
Admiral.
Napinsala ba ang barkong pagong?
May ilang bahaging nasunog.
Ngunit hindi malubha.
Tinangay ng punong espiya
ang mga plano sa pagbuo ng barkong pagong.
Nasaan si Pinunong Nah?
Dalawang araw na siya sa dahikan ng Suncheon.
Pumunta tayo doon.
LIHIM NA DAHIKAN SUNCHEON, MALAPIT SA YEOSU
Dapat maging mas matatag ang barkong pagong na ito!
Tiyaking selyado ang sugpong na iyan!
Admiral!
Admiral.
Narinig ko ang tungkol sa mga espiya.
Mabuti at hindi napinsala
ang mga barkong pagong.
Sinabihan ako
na muli ninyong ikakabit ang ulo ng dragon.
Opo, sir.
Kailangan na nating lumaban.
Magiging handa ba ang barkong pagong?
Gumagawa kami buong araw at buong gabi.
Kailangan namin ng ilang araw pa.
Nakatakas ang mga espiya
at tinangay nila ang mga plano mo.
Malalaman ni Wakizaka
ang mga kahinaan ng barkong pagong.
Admiral.
Naiiba itong bagong barkong pagong.
Lalaban ako
nang walang mga barkong pagong.
Kailangan ko nang umalis.
Admiral.
Mukhang mahina ang mga gilid.
Mainam sa pagpapaputok ng kanyon
pero bukas sa pag-atake.
Isa pa
malamang ay mabigat ang ulo, pati na ang takip.
Lalayag kaya ito nang mabilis?
Ikaw si Junsa, tama?
Nakipaglaban ka na sa barkong ito.
Opo, sa Labanan sa Sacheon.
Totoo, may kabagalan
ang pagkilos nito.
Magpatuloy ka.
Sa Sacheon
nahulog kami sa patibong ni Yi.
Patibong?
Opo, sir.
Gayon man
tulad ng sabi ninyo
madali sana naming nawasak ang barko
kung naging handa kami.
Nang binunggo nito ang aming barkong pandigma
naipit ang ulo ng dragon, at hindi ito nakagalaw.
Hindi maalis ang ulo ng dragon?
Opo, sir.
Ito pala
ang kahinaan.
Depektibo ang pambangga.
Kahit ganoon
tinawag pa rin itong bokkaisen,
na kinatakutan ng mga tauhan natin.
Sinasabi mo bang hindi ito totoo?
Watanabe.
Ano sa palagay mo?
Dahil wala ito sa kanilang pagsasanay
marahil ay hindi nila ito gagamitin.
Pero nababahala ako
sa ulat ni Sahei
tungkol sa kanilang pormasyong crane wing.
Tila isa itong opensiba.
Sa tingin ko, papalibutan nila ang Busanpo
upang maghanda sa pagsalakay.
Hindi, sir.
Ginagamit ni Yi ang mga bihag
upang maghanda ng mga taktikang pangdepensa.
Isa pa
kung wala ang mekurabune
hindi siya mangangahas na lumusob.
Walang basehan ang mga pahayag na ito.
Tama na.
Junsa.
Lumapit ka.
Mas malapit.
Patotohanan mo ang mga pahayag mo.
Kahit ang hari nila ay tumakas na
papunta sa hilagang-kanlurang hangganan.
Kaya naman gugustuhin ni Yi na umatras.
Hindi siya maglalakas-loob na sumugod.
Masasabi kong
may saysay ang paliwanag mo.
Panginoon! Nakarating na ang armada ni Kato.
Tamang-tama ang kanilang pagdating.
KATO YOSHIAKI
KUKI YOSHITAKA
Biniyayaan akong muli ni Hachiman
ang Diyos ng Digmaan.
Admiral!
Kaya mo bang ipanalo ang laban kahit wala ang barkong pagong?
Kaya mo ba talagang manalo
na wala ang barkong pagong?
Hindi pa tuluyang naghihilom ang sugat mo
ngunit pumapana ka na.
Admiral.
Napatunayan ko sa aming pagsasanay
na kailangan natin ng mga barkong pagong.
Hindi ka ba sang-ayon?
Admiral.
Sir
dinala mismo ni Lim Jun-young ang kanyang ulat.
Narito siya?
Hanggang ngayon, ang armada ni Wakizaka
ay may 30 malalaking barko
at 70 barko na katamtaman ang laki.
Isang daang barko lahat.
Umanib sa kanila ang armada ni Kato Yoshiaki mula sa katimugang isla
ng Daemado, na may 20 malalaki at 20 maliliit na mga barko.
Sa kabuuan, 140 barko ang mga iyon.
Tapos na ang paghihintay ni Wakizaka.
- Malapit na siyang lumusob. - Dumating na ang oras.
Pero sir
kakaiba ang mga barko ni Kato.
Kakaiba?
Marami sa mga malalaking barko ay may makakapal na kaha
at nakasabit na mga kanyon. Ngayon lang kami nakakita nito.
Ang punong barko naman nila
ay armado ng mga kanyon
at balot ng bakal.
Punong barko na balot ng bakal?
Tulad ito ng inaasahan natin.
Pinaghandaan nila ang ating mga kanyon at pambangga.
Lulusob ang mga kalaban
upang makamit ang daanan ng kalakal
patungong kanlurang baybayin.
Nagtitipon ang kalabang hukbo
sa Geumsan, malapit sa Tanggulan ng Jeonju.
Lalaban sila sa dagat at sa lupa.
Sasalakayin nila ang Tanggulan ng Jeonju at ang Hukbong Dagat ng Kaliwang Jeolla.
Kung babagsak ang hukbong dagat natin, tulad ng nais ng ating kalaban
babagsak din ang rehimen ng Joseon sa Uiju.
Tiyak na sasalakayin nila tayo, ngunit mas malaking panganib ang haharapin ng Jeonju.
Naparalisa ng pagkatalo sa Labanan sa Yongin
si Punong Commander Lee Gwang.
Kahit ano'ng mangyari, kailangan nating balaan ang Tanggulan ng Jeonju.
Hindi ba dapat nating hatiin ang hukbo
upang palakasin ang Tanggulan ng Jeonju?
Nababaliw ka na ba?
Hindi natin pwedeng hatiin ang hukbong dagat.
Hindi maaari!
Huwag kang magalit.
Sinasabi ko lang ang dapat.
Tama na.
Admiral Yi.
Paano ka magpapatuloy?
Panahon na para sa mahalagang labanan.
Kaya naman...
bukas nang hatinggabi
tutungo tayo sa digmaan.
Maghanda sa pag-atake.
Sa halip na dumepensa?
Ikarga na ang mga bala at pulbura!
Ingatan ang mga iyan!
Sunod sa utos, inipon namin ang lahat ng pulburang aming nahanap.
Magaling.
Maaari ko bang malaman
kung bakit mas marami ang kailangan natin kaysa dati?
Doble ang pagkarga
ng mga bala at shrapnel sa mga kanyon.
Makapipinsala lamang ang mga ito
kung malapitan.
- Makakalapit ang mga kalabang barko... - Alam ko.
Parating na ba si Pinunong Nah?
Uminom tayo.
Oo nga pala
anong uri ng lalaki si Admiral Yi?
Hindi ko inaasahan, pero matindi siyang katunggali.
Kaya naman kailangan natin siyang harapin nang magkasama.
Narinig ko na mahihina ang ang commander ng Joseon.
Natatangi siguro si Yi.
Ngayong kasama na natin ang dalawang bayani ng digmaan
walang pag-asang manalo si Yi.
Matatapos rin ang nakakabagot na digmaang ito
nang mas mabilis kaysa inaasahan.
Nakatanggap kami ng balita mula sa ika-anim na dibisyon ni Kobayakawa.
Lumabas kayong lahat.
Labas!
Mag-atubili kayo
kung gusto na ninyong mamatay!
Bilis!
Pumayag si Kobayakawa sa panloob na pag-atake
sa Punong Himpilan ng Hukbong Dagat ng Kaliwang Jeolla.
Kung gayon
kailan siya lulusob?
Hinihiling niya
na magpasya ka kapag nagpadala ka ng iyong sagot.
Kung gayon
magsisimula na tayo mamayang hatinggabi.
Kalokohan!
Hindi mo ito pwedeng gawin
nang hindi sumasangguni sa akin!
Pakiusap, pag-isipin mo ito, Wakizaka.
Alang-alang sa tamang pamamaraan.
Kailangan na nating umatake bago ang panahon ng mga unos.
Pasensya na sa pag-aapura.
Bastos ka!
Tumigil kayo!
Ititigil ko ang pakikipagtulugan ko dahil sa magaspang mong ugali.
Masyado mong minamaliit ang pakikidigma
Wakizaka!
Huwag kang padalos-dalos
Kato.
Maupo ka.
Huminahon ka.
Kato.
Ibaba mo ang espada mo.
Kailangan ko ng sagot.
Sabihin mo sa akin.
Gusto mo bang umanib sa akin, o hindi?
Hindi natin gusto ang isa't isa.
Subalit
ipinag-utos ng panginoong kansilyer ang pagsasanib ng ating puwersa.
Ibaba mo ang espada mo
at kakalimutan ko ang pagwawala mo dito.
Kato.
Pwede ka nang lumabas.
Salamat.
May narinig akong mahalagang impormasyon.
Kailangang iulat ko ito agad sa Hukbong Dagat ng Kaliwang Jeoalla.
Matagal na kitang minamatyagan.
Ipinuslit ka pala ng babaeng iyon.
Pambihira.
Kahit ang mga babae ay espiya na rin.
Nakakadismaya.
Isasama sana kita.
Katapusan mo na!
Panginoon!
Huwag kayong lalapit!
Takbo!
Sahei!
Sundan siya!
Bilis!
Dito ka lang!
Follow me, Manabe!
Ano ang alam niya?
Sabihin mo sa akin.
Naroon siya! Sa may pampang!
Bilisan ninyo!
Habulin siya!
Sakay na.
Paputukan sila!
Asintahin ang mga nag-aalab na pana!
Pakawalan!
Hindi.
Hanggang hindi mo inilalahad ang lahat ng nalalaman mo.
Binigo ka namin.
Bawian mo kami ng buhay.
Tugisin ang lahat ng mga espiya.
Isa pa
huwag ninyo siyang hayaang mamatay.
Pakiusap!
Hindi ako espiya!
Hindi!
Marahil ay panahon na
upang kumalas sa nakaraan
at tapusin na ang nararapat.
Ngayon na!
UNANG ARAW IKATLONG OPERASYONG PANDAGAT
Nakarating na tayo sa Dangpo, kalagitnaan na ng ating paglalakbay.
Mag-ulat ka kay Admiral Yi.
Opo, sir.
Tumigil kayo! Kaalyado ninyo kami!
Wakizaka!
Sabihin mo sa akin.
Sino ang nasa likod mo?
Si Kanbei ba?
Kinamumuhian natin ang isa't isa
at magbabanggaan lang tayo kung magsasanib tayo ng puwersa.
Isuko mo ang mga barko mo at lumayas ka na dito.
Kung gagawin mo ito
hahayaan kitang mabuhay.
Inaasahan mong maaagaw mo ang mga barko kong balot ng bakal
nang walang ganti?
Tandaan mo ang sasabihin ko.
Pagbabayaran ninyo ang pag-iinsultong ito.
Alam ko na ngayon.
Mula po noong simula
ito na ang plano mo.
Ngunit wala nang saysay ang mga barko ko.
Umalis ka na kung gusto mo pang mabuhay!
Ipinatawag ako ng panginoong kansilyer
at nakabalik na ako sa Palasyo ng Osaka.
Wakizaka, dapat mo nang
wasakin ang hukbong dagat ng Joseon
at marating ang Tianjin sa Ming China.
Sakupin mo ang lupaing iyon.
Kapag nagawa mo na ito
lilihis na sa Joseon ang panginoong kansilyer
at magpapatuloy patungong Ming.
Ikaw ang
sasalubong sa kanya doon.
Ipinapakita ng gintong pamaypay ang kahilingan ng panginoong kansilyer.
Ingatan mo ito.
Mga kapatid
madadaig natin ang unang dibisyon ni Konishi, at ikalawang dibisyon ni Kiyomasa
kung mauuna tayong makarating sa Ming China.
Panginoon!
Binabati ka namin!
Bilisan ang pagsagwan!
Panginoon!
Nagsimula nang umatake ang armada ni Yi.
Malapit na ang mga barko niya
nasa Dangpo na.
Ganoon ba?
Isa nga siyang matinding katunggali.
Sa pagitan ng Dangpo
at sa base natin sa Ungpo ngayon...
Tumingin ka dito.
Ang masikip na daanan sa dagat na nasa pagitan natin
ito ang Kipot ng Gyeonnaeryang.
KIPOT NG GYEONNAERYANG
May naaalala ka ba dito?
Sa Labanan sa Yongin
may masikip na daanang papunta sa Hanyang.
KIPOT NG GYEONNAERYANG
Sa Gwanggyosan, tama?
Lalayag tayo papuntang Gyeonnaeryang, at doon tayo mag-aabang para lumusob.
Hihintayin natin ang susunod na galaw ni Yi.
Lumakad na kayo.
Opo, sir!
DANGPO, BASE NG HUKBONG DAGAT NG JOSEON
Nangako ako ng katapatan kay Admiral Yi.
Wala nang panahon.
Kailangan mo nang umalis mag-isa.
Marami nang buhay ang nawala
para lang maipadala ang ulat na ito.
Tiyakin mong makakarating ito
kay Admiral Yi.
Alis na!
Dapat tayong makadaan sa Ungchi!
Ungchi...
Patungo iyon sa Punong Himpilan ng Hukbong Dagat ng Kaliwang Jeolla.
Pagmadaliin ang mga bantay sa likuran! Wala na tayong oras!
Dito ang mabilis na daan patungong Tanggulan ng Jeonju...
DANGPO, BASE NG HUKBONG DAGAT NG JOSEON
Hinalughog na namin ang mga lugar na ito.
Ngayon ay naghahanap kami malapit sa Angolpo at Ungpo...
Nakita na ba ninyo
kung saan nakatago ang mga kalaban?
Mahahanap rin namin sila.
Hindi ko gustong umalis agad
at kararating ko lang kahapon.
Ngunit kung hindi matagpuan ang mga kalaban ngayong araw
pababalikin ko ang mga tauhan ko
upang tumulong sa pagdepensa ng Tanggulan ng Jeonju.
Mahahanap namin sila ngayong araw.
Admiral.
Nakita na namin ang kalaban.
Saan?
Sa Kipot ng Gyeonnaeryang.
Malapit lang ang Gyeonnaeryang.
Mga isang daang barkong Wae ang nakadaong doon.
GYEONNAERYANG
DANGPO
Kailangan na nating umatake sa lalong madaling panahon.
Nasa panig natin ang kapalaran.
Nakadaong sila sa Gyeonnaeryang
dahil alam nilang nakalayag na ang armada natin
papunta sa baybaying ito.
Hindi mahalaga iyon.
Kailangang mag-ingat tayo.
Tanggalin ang mga mesa.
Opo, sir.
Kailangang mapalabas natin sila sa dagat ng Hansan.
Masyadong masikip ang Gyeonnaeryang.
Hindi maaaring makipaglaban ang mga panokseon natin doon.
Hindi.
Makipot man o hindi
mas madaling sumalakay
habang nakadaong ang mga kalaban.
Hindi ba natin pwedeng gamitin
ang dati nating mga pormasyon sa pakikipaglaban?
Pipigilan ng malakas na agos ng tubig
ang pagkilos ng ating mga barko.
Marami sa mga ito ang masisira.
Isa pa
mawawalan ng bisa ang pag-atake natin
kung tatakas patungo sa pampang ang mga kalaban.
Hindi dapat katakutan
ng isang pinuno ng digmaan
ang mga maliliit na pinsala.
Kung tatakas man patungong pampang ang kalaban
wala silang ibang matatakbuhan
maliban sa Isla ng Geojedo.
At dahil walang tutulong sa kanila doon
matutugis natin sila
at magtatagumpay tayo sa lupa.
Salakayin natin sila.
Kung gayon
ikaw na ang mamuno
sa unang pagsalakay.
Ano?
Tanging mga barko ko lang ang mabubugbog
at mawawasak para sa wala?
Gusto kong udyukin mo ang mga barko ng kalaban
upang pumunta sa dagat na ito ng Hansan.
Palabasin ang armada?
Upang lumaban sa pormasyong crane wing?
Iyon ba ang tinutukoy mong
harang sa dagat?
Hindi ako hangal.
Hindi ako maaring lumusob nang may pitong barko lamang.
Pagpapakamatay ang misyong iyan.
Hindi rin hangal si Wakizaka.
Sa tingin mo ba ay madali siyang maganyak na lumabas?
Hindi ako makikibahagi sa padalos-dalos na planong ito.
Admiral Won!
Narito na ang mga kalaban.
Isang harang sa dagat? Kalokohan!
Tutulong na lamang ako sa pagdepensa ng Tanggulan ng Jeonju.
Bilang isang hyangdo, gabay sa dagat, magagawa kong mapalabas ang kalaban.
Kilala ko ang mga daanang tubig
palibot sa Gyeonnaeryang.
Ako na ang magpapalabas sa mga kalaban.
Ako na ang gagawa.
Hindi ito dapat maging tungkulin ng nakatatandang commander.
Hindi nababagay.
Pakiusap.
Ako na lang ang ipadala ninyo.
Admiral, sang-ayon ako.
Kami na lang ang ipadala ninyo.
Pinagsisilbihan na pala ninyong dalawa si Admiral Yi.
Admiral.
Ito ay huling kahilingan ng isang dating commander.
Sana'y mapagbigyan mo ito.
PLANO SA PORMASYONG CRANE WING
Isang harang sa dagat?
Kalokohan!
Ano ang plano mo sa pakikipaglaban?
Titiyakin ba ng pormasyong crane wing
ang tagumpay?
PINUNONG NAH DAE-YONG
Admiral.
Ang pag-uulat ni Sarhento Song.
Tuloy ka.
Bakit ka narito?
Isang lihim na ulat.
Mula kay Junsa.
Linisan na ng pangkat ni Kobayakawa ang Geumsan upong salakayin ang
himpilan ng Hukbong Dagat ng Jeolla, hindi ang Tanggulan ng Jeonju.
Sabay na lulusob ang hukbong-kati
at hukbong dagat ng kalaban.
Nagsimula na sila noong hatinggabi ng ika-lima.
Kung hindi na nila sasalakayin ang Tanggulan ng Jeonju
upang lusubin ang ating himpilan
malaking pinsala ito sa atin.
Nabalaan mo na ba ang Tanggulan ng Jeonju?
Papunta na si Junsa doon upang ipaalam sa kanila.
Kung gayon
sino ang naghatid ng ulat na ito kung hindi siya?
PASONG UNGCHI
Wala akong tiwala sa mandirigmang kontra-Wae.
MANDIRIGMANG KONTRA-WAE: DATING SUNDALONG WAE NA LUMALABAN PARA SA JOSEON
Bakit lilihis sa Tanggulan ng Jeonju ang kalaban
upang salakayin ang himpilan ng hukbong dagat?
Tapusin na lang natin ang mandirigmang kontra-Wae
at magmartsa patungong Jeonju, tulad ng dating plano.
Kapag nakalampas ang kalaban sa Ungchi
kalahating araw lang at mararating na natin ang himpilan ng hukbong dagat
Malapit na tayong tumanggap ng mga utos.
Hanggang mangyari iyon, dedepensahan natin ang pasong ito.
Ikaw ang mandirigmang kontra-Wae?
Sundan mo ako.
Kung mabuhay tayo dito
ako na ang bahala sa inuman natin.
Martsa! Bilisan ninyo!
Sandali lang.
Hindi na kailangan niyan.
Matuwid na diwa.
Iyon lang ang kailangan mo.
Baluti ang kailangan mo.
PLANO SA PORMASYONG CRANE WING
Gagamitin natin ang pag-atake ng kalaban
upang palibutan sila.
Lalaban tayo sa pormasyong crane wing
sa dagat ng Hansan.
Sa gilid ng punong barko
sa gitna ng kanang pakpak ang puwesto ni Admiral Lee Eok-gi.
Sa gitna ng kaliwang pakpak...
si Admiral Mon.
Sa tabi niya, ang mahusay na si Commander Eo
ang hyangdo, gabay sa dagat, na lubos na nakababatid ng mga daang tubig ng Joseon.
Si Commander Lee Un-ryong
na nagbibigay ng mapagkakatiwalaang payo
ang nasa tabi niya.
Si Kapitang Kim Wan na mahusay sa pagmaniobra
siya ang nasa dulo ng kaliwang pakpak.
Si Commander Gwon Jun
may liksi at lakas siya upang makipagsagupaan nang malapitan
siya ang nasa dulo ng kanang pakpak.
Subok nang mandirigma
na pinamunuan ang mga malalakas na operasyon ng hukbong dagat
si Commander Jung Un ay...
PARA KAY PINUNONG NAH DAE-YONG
Nasabihan ba ang lahat ng barko na idoble ang pagkarga sa mga kanyon?
Opo, sir.
Nagbigay kami ng utos na idoble ang karga ng bala at mga shrapnel.
Maghanda sa pag-atake.
Opo, sir.
Lahat ng barko, tumungo sa digmaan.
Lahat ng barko!
Tungo sa digmaan!
IKA-APAT NA ARAW, IKATLONG OPERASYONG PANDAGAT, LABANAN SA ISLA NG HANSAN
KIPOT NG GYEONNAERYANG
Panginoon!!
Nagsimula na ang pag-atake nila Yi.
Limampu't anim na barko ang lalayag mula sa Dangpo.
Lahat ay mga barkong panokseon.
Wala sa mga ito ang mekurabune.
Hindi ba ito panlilinlang?
Huwag na ninyong isipin ang mekurabune.
Mag-aabang kayong dalawa sa kanan at sa kaliwa.
Kailangang lumabas ang mga kalaban.
Panatilihin ang layong kalahating majang
mula sa mga barko nila.
Opo, sir.
Ibaba ang angkla!
KALIWANG GILID MANABE SAMANOSUKE
KANANG GILID WATANABE SHICHIEMON
Mga kalabang barko!
Mga kalabang barko sa harapan!
Huwag magpaputok! Hanapin ang mga kalabang barko!
Magpaputok!
Ikalawang hanay, maghanda sa pagpapaputok!
Sahei.
Ilan ang mga barko?
Hindi pa namin mabilang.
Panatilihin ang inyong mga posisyon.
Paputukan ninyo ang mga kalaban para hindi sila makalapit.
Hayaan ninyong maubos ang mga bala at pulbura nila.
Sa kanan!
Magpaputok!
Itigil ang pagpapaputok!
Sa kaliwa!
Nasa kaliwa sila!
Magpaputok!
Nagtatanong si Commander Manabe sa kaliwa
kung maaari siyang lumusob.
Iyon rin ang tanong
ni Commander Watabe sa kaliwa.
Sabihan mo silang manatili sa kanilang mga posisyon
at huwag magpaputok.
Mag-abang sila sa pag-atake.
Opo, sir!
Commander.
Iaatras ko ang barko.
Umabante, 100 bo.
Dapat na tayong huminto dito.
Mapapalibutan tayo ng kaaway!
Kung ganito, hindi gagalaw ang kalaban.
Kailangan nating tumira
upang lumabas sila.
Sumagwan pasulong!
Opo, sir!
SA LABAS NG KIPOT NG GYEONNAERYANG
Lalabas ba ang kalaban?
Ilabas na ang mga naghihintay na barko.
Opo, sir!
Commander!
Nawawala na ang usok.
Malapit nang maubos ang pulbura at bala natin.
Kailangan na nating umatras!
Pinapuputukan tayo ng kanyon!
Nagpapaputok sila ng mga kanyon!
Nagpapaputok ng kanyon?
Magpaputok!
Nawawala na ang usok! Nakikita na namin ang mga barko!
Tatlong barko lang.
Mapangahas ka, Yi Sun-shin.
Pagsisisihan mo
ang paglisan mo sa iyong himpilan.
Mga barkong Wae sa kanan!
Tinambangan tayo!
Matapang na galaw.
Ngunit hindi sapat ang tatlong barko
upang mapalabas kami.
Ano ang magiging tugon ni Yi
kapag nawasak ang mga ito?
Nagtataka ako.
Huli na ang lahat.
Maghanda para sa malapitang sagupaan.
Panginoon, mga kalabang barko sa kaliwa!
Sir!
They're Joseon ships.
COMMANDER LEE UN-RYONG
Bilisan ang pagsagwan!
Kailangan na nating umatras!
Bilisan ang pagsagwan! Kailangang umatras!
Habulin sila, bilis.
Lapitan sila!
Ngayon na!
Opo, sir!
Sahei!
Maghudyat kay Manabe
na itigil ang paghabol!
Hindi siya dapat umalis sa Kipot ng Gyeonnaeryang.
Sir, banda roon!
Pinatitigil tayo.
Ano ang gagawin natin?
Handa tayong lumaban.
Huhulihin natin sila dito sa Gyeonnaeryang.
Iyon ang gusto ng heneral.
Sundan sila!
Hindi sumasali sa pag-atake ang pangunahing armada nila.
Iikot sa kanan!
Ihagis ang grapnel!
Sumampa sa barko!
Tumatama sa bato ang mga barko!
Hindi na mahalaga, sasampahan natin ang mga barko ng kalaban!
Lumapit pa!
Sa kaliwa!
Iikot sa kaliwa!
Nakakabigla.
Paano nangyari ito?
Magpaputok!
Fire!
Magpaputok!
Panginoon!
Admiral!
Nakatanggap kami ng ulat mula sa Gyeonnaeryang.
Pinasok ng mga barko ni Commander Lee ang kipot
ngunit hindi pa lumalabas
ang pangunahing armada ng kalaban,
Lahat ng barko, pumunta sa bukana ng Kipot ng Gyeonnaeryang
sa pormasyong arrowhead.
Itaas ang bandila.
Admiral.
Kung direktang aatake ang kalaban, malalagay tayo sa panganib.
Kalaban natin ang agos.
Sila dapat ang umatake.
Itaas ang bandila.
Opo, sir.
Panginoon!
Nakarating na ang pangunahing armada ng kalaban.
Lahat ng barko, huminto!
Sa oras na ito
nakalampas na ng Ungchi si Kobayakawa.
Iputok ang mga kanyon!
Kailangan pa namin ng mga pana!
Bumagsak na ang hanay namin sa lupa.
Napakarami nila!
Bumalik sa ikalawang linya!
Sugod!
Hindi na kaya ng ikalawang linya.
Kailangang umatras sa ikatlong linya.
Iyon na ang katapusan natin
at ng himpilan ng hukbong dagat.
Hindi!
Para sa Jeolla-do!
Sugod!
Mga kalabang barko!
Papalapit ang kalaban!
Iikot ang lahat ng mga barko!
Dagdagan ang mga mananagwan.
Mga mananagwan, balik sa puwesto!
Dagdagan ang mga mananagwan!
Iikot ang barko!
Sir! Ang saranggolang hudyat!
Kailangang sumali na sa pormasyon!
Lakasan ang pagsagwan!
CRANE WING
Dagdagan ang mga mananagwan.
Sulong!
Ang ating bilis ang magdadala sa atin sa tagumpay!
Magdagdag ng mananagwan!
Bilisan ang pagsagwan!
Bilisan pa!
Magsagwan nang buong lakas!
Bilisan pa!
Kailangan nating bilisan!
Sa pagwasak ko sa aking sarili
maipaghihiganti ko si Manabe.
Papalapit na ang mga barkong Wae!
Magpapaputok!
Pumana na kayo!
Admiral.
Kinakalawit nila ang barko natin!
Putulin ang mga lubid!
Kailangan na nating bumalik sa pormasyon.
Sir!
Nilulusob sina Commander Eo Young-dam at Lee Un-ryong.
Sir!
Ikaw ang pumalit sa kanya!
Commander Eo.
Pormasyong crane wing.
Tulad ng inaasahan.
Kayang labanan ni Sahei ang mga barko
habang sumusugod tayo sa pormasyong fish-scale.
Pormasyong fish-scale!
Nag-ulat si Watanabe mula sa unang hanay.
Lulusubin niya ang mga naiiwang barko sa kanan.
Pareho kami ng mag-isip.
Sabihin mo sa kanya na pinahihintulutan ko ang pag-atake.
Bilis!
Magsagwan pabalik
at kargahan ang mga kanyon!
Magpapaputok!
Ano ba ang iniisip niya?
Nagpapaputok siya nang hindi ipinag-utos, kahit na maalon.
Dapat alam niya ang gagawin!
Masyadong mabilis ang mga kalabang barko!
We should've attacked sooner.
Sinira mo si Yi Sun-shin,
bakit hindi ka nagpapaputok?
Pinahihina ng mga barko ni Admiral Won
ang pormasyon natin.
Ibigay ninyo ang utos upang magpaputok.
Ipag-utos ninyo, sir!
Kailangan nating matapos ang pormasyon bago magpaputok.
Sa Labanan sa Mikatagahara
winasak ni Takeda Shingen ang pormasyong crane wing ni Tokugawa
nang walang gamit na espada o baril.
Winasak niya ito sa tulong ng kabalyerya.
Sumulong ka, Watanabe.
Dudurugin natin ang kalaban
tulad ng ginawa natin sa Gwanggyosan!
Sugod
Hindi lang kayo ang may barkong bumabangga.
Tunghayan ninyo ang lakas ng aming barkong pandigma, ang antaekseon!
Babagsak ang inyong crane
bago pa nito maibuka ang kanyang pakpak.
Nahuli ka na namin ngayon.
Ang mekurabune!
Panginoon!
Dalhin dito ang malaking baril!
Ngayon na!
Ang mekurabune!
Lakasan ang pagsagwan!
Maghanda sa pagpapaputok!
Lakasan ang pagsagwan!
May pananggang bakal ang kanilang punong barko.
Umikot sa kaliwa at banggain ang likuran nito.
Mabagal ito.
Isa lang itong bulag na mekurabune.
Sugurin ang punong barko ni Yi!
Ibigay ang hudyat sa armada!
Pumunta tayo sa kanyon sa likuran.
Ako na ang magpapaputok.
Ang mg gilid nito ang kahinaan.
Tiyak na iikot ito.
Aasintahin ko ang gilid.
Tanggapin mo ito, mekurabune.
Magpaputok!
Kanang kanyon, magpaputok!
Magpaputok!
Panginoon!
Papalapit ang mekurabune sa gilid.
Hindi aabot doon ang mga bala natin.
Umasinta!
Sahei.
Maasahan kong pinsan.
Maghintay ka lang, Yi Sun-shin.
Ang mekurabune mo
ang magpapabagsak sa'yo.
Mas mababa ang katawan ng isang iyon
mas mahirap tumbukin.
Sinusugod tayo ng mekurabune!
Mabuti.
Sugurin mo kami
nang buo mong lakas, mekurabune.
Kapag ginawa mo ito
maiipit ang ulo mo sa barko ko.
Maghandang sumampa!
Bokkaisen.
Panginoon!
Admiral.
Higit pa sa pagbangga ang kayang gawin ng bagong barkong pagong.
Pakiusap.
Gamitin ninyo ang barkong pagong.
Yi Sun-shin.
Ito ba ang huli mong bitag?
Admiral.
Salamat sa bagong barkong pagong
at nakabalik na sa pormasyon
sina Commander Eo Hyang-do at Lee Un-ryong.
Admiral.
Malapit na ang mga kalabang barko.
Kailangan na nating magpaputok.
Admiral!
Bakit nakapagitna pa rin ang barkong pagong?
Sinusugod tayo ng mekurabune!
Dalawang daang bo ang layo. Kaya natin silang maunahan.
Lahat ng barko!
Umalis sa pormasyon!
Salakayin ang kalaban!
Umasinta!
Ano ba ang iniisip niya?
Nasa harap na natin ang mga kalaban.
Hindi na tayo pwedeng maghintay!
Magpaputak na, ngayon din!
Sir, ubos na ang mga bala natin.
Admiral.
Kailangang maipanalo natin ang labang ito.
Magpaputok na kayo.
Isang daang bo.
Limampung bo.
Itaas ang mga hagdan.
Lahat ng mga barko.
Itaas!
Ikot.
Ikot!
Mga sagwan sa kaliwa, tigil!
Mga sagwan sa kanan, lakasan pa!
Huli na, Yi Sun-shin.
Sumampa sa barko nila!
Magpaputok.
Isang harang sa dagat.
Ihanda ang mga reserbang kanyon!
Kailangan ninyong magpaputok!
Admiral!
Isang patibong.
Magpaputok!
Pigilan sila!
Huwag silang hayaang makadaan!
Laban hanggang kamatayan!
Ano ka ba talaga?
Gusto ko sanang makainuman ka.
Sayang at hindi ko magagawa iyon.
Tabi!
Hindi makalalampas
ng Pasong Ungchi ang mga mandirigma ninyo.
Dapat nating bantayan ang pasong ito...
COMMANDER NG MATUWID NA MILISYA HWANG JIN
Sugod!
Ano ang sinabi ko sa'yo?
Ito ay isang matuwid na labanan.
Magkasamang ipinaglaban
na may iisang diwa.
Ang iyo rin.
Nagpapasalamat ako dahil dito.
Ano ang digmaang ito?
Labanan ito ng mga mutuwid laban sa hindi.
Tumatakas ang mga kalaban!
Habulin sila!
MATUWID
Admiral.
Ganap na tagumpay ito.
Hindi.
Magpatuloy tayo.
Kailangan ng Joseon ang walang dudang pagkapanalo.
IKA-ANIM NA ARAW, IKATLONG OPERASYONG PANDAGAT, ANGOLPO, MALAPIT SA JINHAE
IKA-PITONG ARAW, IKATLONG OPERASYONG PANDAGAT, HULING LUGAR NG DIGMAAN
PUNONG COMMANDER NG HUGBONG DAGAT NG WAE SA BUSANPO, TODO TAKATORA
Noong ika-11 ng Hulyo, 1852 tinapos ni Admiral Yi ang kanyang ikatlong operasyong
pandagat sa pamamagitan ng walang hintong pagpapasabog sa mga kalaban sa Busanpo.
Umatras si Hashiba (Toyotomi) Hideyoshi sa pagsalakay sa hukbong dagat ng Joseon.
Tiniyak nito ang kaligtasan ng Ming sa kanluran, at binago ang ihip ng digmaan.
Bakit ninyo ako dinala dito, sir?
PAGKATAPOS NG ISANG TAON ISLA NG HANSONDO
Tingnan mo ang Isla ng Geojedo.
Nakaharap ang isla
sa bukana ng karagatan ng mga kalaban.
Kailangang higpitan pa natin ang paghawak sa dagat na ito.
Sang-ayon ako, sir.
Dahil sa tagumpay natin sa karagatang ito
ang mga kalaban mula sa Bunsanpo...
ay hindi na nagpakita sa Isla ng Hansando.
Hinahangaan ko ang pangalan nito.
Hansan.
Tama ka
makabuluhan ang pangalang ito.
"Dakilang bundok" ang ibig sabihin nito
hindi ba?
Tama.
Ang Kipot ng Gyeonnaeryang na nakaharap sa Hansan
ang magiging unang hanay natin.
Nawa'y maging tunay na dakila ang bundok na ito
na magtatanggol sa ating bayan.
Ito ang aking hiling.
HANSAN: ANG PAGBANGON NG DRAGON
DINIREK NI KIM HAN-MIN
PARK HAE-IL
BYUN YO-HAN